Lost (telesaila)

Lost (euskaraz Galduak) drama telesail estatubatuarra da, zeina jatorrian American Broadcasting Company (ABC) kateak eman zuen 2004ko irailaren 24tik 2010eko maiatzaren 22ra, sei denboralditan bildutako 121 kapituluetan. Telesailak naturaz gaindiko eta zientzia fikziozko osagaiak ditu eta Hego Itsaso Bareko uharte misteriotsu batean istripu izan duten Sidneytik Los Angeleserako hegazkin komertzial baten bizirauleak jarraitzen ditu. Istorioa oso serializatuta dago. Kapituluek normalean uhartean gertaturiko kontaketa nagusi bat dute oinarrian, pertsonaien inguruko informazio gehigarria eskaintzen duten flashback edo flashforward-en bitartez lagundurik.

Lost Jeffrey Liebes-ek, J.J. Abrams-ek eta Damon Lindelof-ek sortu zuten. Horiek hasierako kapitulua idatzi eta J.J. Abrams-ek zuzendu zuen. Telesaila aurrera joan ahala, Damon Lindelof-ek eta Carlton Cusek aurrera eramateko ardura hartu zuten, telesailaren  ekoizle exekutiboak bihurtu ziren eta kapitulu asko idatzi zituzten. Bere antzezle zerrenda luzeaz eta Oahun, Hawaiin, grabatzearen kostuaz gain, telesaila inoiz telebistan ekoitzi den garestienetarikoa izan zen; lehenengo kapituluak bakarrik $14 milioi inguru kostatu zuen. Lost-en mitologia eta unibertso fiktizioa beste hedabide batzuetan zabaldu da, batez ere, mini-kapituluen bitartez: Missing Pieces  eta The new man in charge deitutako 12 minutuko epilogo batez.

Bere jatorrizko emanaldian izan zuen harrera ona eta arrakasta komertziala lortu ondoren, kritikariek inoiz eman den dramarik onenetarikoa dela esan dute. Lehenengo denboraldiak bakarrik, 16 miloi ikusle izan zituen kapitulu bakoitzeko. Bere sei denboraldietan zehar, sailak 11 milioiko ikusleren bataz bestekoa izan du kapitulu bakoitzeko. Gainera, Lost-ek zine munduko hainbat izendapen izan zituen bere emanaldian eta  horietako asko irabazi zituen, horien artean Emmy saria 2005ean, BAFTA saria 2005ean, Urrezko globo saria 2006an eta Screen Actor Guild saria. IMDb.com webguneko erabiltzaileek ere puntuazio altuena eman diote webgunearen lehenengo hamar urtetan (2002-2012)

Espainian Cuatro, FOX eta La 2 telebista kateen bitartez ikusi ahal izan zen eta Frantzian TF1 katean.

 Istorioa 

2004 urtean, Sydneytik Los Angelesera zihoan hegazkin batek Pazifikoko uharte batean istripua izan du. Biziraunleek, laguntzarik iristen ez dela ikusita, bertan bizitzen ikasi beharko dute uharteko arrisku eta misterioei aurre eginez.

 1. denboraldia 
Lehenengo denboraldia Oceanic Airlines-eko 815 hegaldiaren istripuaren ondorioekin hasiko da. Istripuak bizirauleak irla huts batean kokatuko ditu, eta Jack Shepard, medikua, talde-buru bilakatuko da. Bere biziraupena hainbat izaki misteriotsuk eraginda ikusiko da: hartz polarrak, oihana astintzen duen izaki ikusezina (“ke munstroa”) eta irla bareko biztanle maltzurrengatik (“besteak”). Emakume frantses bat ere aurkituko dute, Danielle Rousseau, istorio nagusia baino 16 urte lehenago irlara heldu zena, eta bere alabaren bila suharki dabilena. Gainera, burdinazko eskotila bat dute oihanaren erdian. Bi biziraule, Locke eta Boone, eskotila irekitzen saiatzen direnean, taldeko beste lau, Michael, Jin, Walt eta Sawyer irla uzten saiatzen dira eraiki duten txalupa batean. Bitartean, kapitulu bakoitzak bizaraule batean ardaztutako flashbackak ditu, istripuaren aurretik zuten bizitzari buruzko zehaztapenak emanik.

 2. denboraldia 
2. denboraldiak bizirauleen eta besteen arteko gatazka jarraituko du eta fedea eta zientziaren arteko talkako gaia jorratuko da, misterio zaharrak argitzen eta berriaz sortuz. Aurreko denboraldian uhartea utzi zuten lau bizirauleek, Besteekin topatuko dira itsasoan eta Michael-en semea gatibu hartuko dute. Bizirauleak irlara itzultzera behartuko dituzte, eta hegazkinaren atzealdeko bizirauleak aurkituko dira. Jack eta John-en arteko botere talka eskotilan aurkitutako arma eta medizinengatik “The long con” kapituluan argituko da, Sawyer-ek armak lapurtzen dituenenan. Eskotilla 30 urte lehenago Dharma iniziatibak sortutako ikerkuntza gune bat dela argituko da eta bertan proiektu zientifikoak egiten zirela. Desmond Humen deitutako gizon bat eskotilan bizi da hiru urtez, ordenagailu programa bat 108 minututan behin aktibatzen gertaera katastrofiko bat ekiditzeko. Bere semea berreskuratzeko, Michael-ek bizirauleak saltzen ditu eta Jack, Sawyer, eta Kate gatibu hartzen dituzte. Michael-i itsasontzi bat ematen diote eta bere semearekin uhartetik ihes egiten du. Bitartean John-ek eskotillako ordenagailua txikitzen du, eta uhin elektromagnetiko batek uhartea astintzen du. Gertaera honek uhartearen kokalekua salatzen du eta aurreko uhin berdin bat hegazkinaren istripuaren eragina dela argitzen da.

 Denboraldiak 
ABC kate estatubatuarrak bi zatitan eman zuen Lost-en lehendabiziko kapitulua, bi astez jarraian. Ordura arte (2004) inoiz ekoitzi zen kapitulu piloturik garestiena izan zen (14 milioi dolar), eta Lloyd Braunek lanpostua galdu zuen hori ekoizteko baimena emateagatik.

Telesaila, 2004an hasi zen emititzen ABC telebista katean arrakasta handiarekin. Modu honetan, hurrengo bi urteetan telesailaren iraupena luzatzeko hainbat modu erabili zituzten, soberako trama eta pertsonaiak sartuz baina beti ere kalitate teknikoa eta dramatikoa mantenduz. Ikuslegoaren kritiken ondoren, Damon Lindelof eta Carlton Cuse gidoigile nagusiek, ekoizleekin adostu zuten telesailari bukaera data bat ematea eta aurrerantzean trama nagusiak jorratzea; honela hiru denboraldi gehiago egitea aurreikusi zuten 2010 urtera arte. Laugarren denboraldia beste guztien artean motzena izan zen, 2008an egon zen AEBtako gidoigileen grebaren ondorioz, baina ordainez hurrengo bien atal kopurua igo zen. Azken denboraldia 2010ean emititu zen mundu mailan interes handia piztuz, ohi baino atal luzeago batekin.

DenboraldiaAtalakEmisio urteak125 2004 - 2005224 2005 - 2006323 2006 - 2007414 2008517 2009617 2010

 Pertsonaiak 

Telesaileko pertsonaia nagusien zerrenda:

 Jack Shephard - Matthew Fox
 Kate Austen - Evangeline Lilly
 Hugo Reyes "Hurley" - Jorge Garcia
 James Ford "Sawyer" - Josh Holloway
 John Locke - Terry O'Quinn
 Sayid Jarrah - Naveen Andrews
 Jin Kwon - Daniel Dae Kim
 Sun Kwon - Yunjin Kim
 Claire Littleton - Emile de Ravin
 Charlie Pace - Dominic Monaghan
 Michael Dawson - Harold Perrineau
 Walt Lloyd - Malcolm David Kelley
 Shannon Rutherford - Maggie Grace
 Boone Carlyle - Ian Somerhalder
 Desmond Hume - Henry Ian Cusick
 Ana Lucia Cortez - Michelle Rodriguez
 Libby Smith - Cynthia Watros
 Eko Tunde - Adewale Akinnuoye-Agbaje
 Ben Linus - Michael Emerson
 Juliet Burke - Ellizabeth Mitchell
 Richard Alpert - Nestor Carbonell
 Daniel Faraday - Jeremy Davies
 Charlotte Lewis - Rebbeca Madder
 Miles Straume - Ken Leung
 Frank Lapidus - Jeff Fahey
 Ilana Verdansky - Zuleikha Robinson

 Erreferentziak 

 Zenbakiak 
Telesailean zehar zenbaki talde bat agertu da maiz hainbat eratan. Burrhus Frederic Skinner zientzialariak asmatutako Valenzetti ekuazioa osatzen duten zenbakiak dira kaosarekin lotuta daudenak.

 4, 8, 15, 16, 23, 42

 Abizenak 
Telesaileko hainbat pertsonaien abizenak filosofo, pentsalari edo zientzialari famatuetan oinarrituta daude.

 John Locke - John Locke
 Jeremy Bentham - Jeremy Bentham
 Boone Carlyle - Thomas Carlyle
 Shannon Rutherford - Ernest Rutherford
 Danielle Rousseau - Jean-Jacques Rousseau
 Desmond Hume - David Hume
 Juliet Burke - Edmund Burke
 Mikhail Bakunin - Mikhail Bakunin
 Richard Alpert - Richard Alpert
 Eloise Hawking - Stephen Hawking
 Daniel Faraday - Michael Faraday

 Dharma ekimena 

Dharma ekimena (Department of Heuristics And Research on Material Applications), 1970. urtean Gerald eta Karen DeGroot zientzialarien eskutik sortua izan zen Alvar Hanso enpresariaren Hanso fundazioaren finantziaziori esker. Uharte misteriotsu horretan mota askotako ikerketak burutzen zituzten, estazio desberdinetan banaturik.

 The swan (zisnea): Elektromagnetismoari buruzko ikerketak burutzen zituen.
 The arrow (gezia): Defentsa estrategiak pentsatzeko erabiltzen zen.
 The pearl (perla): Beste estazioen bideo zainketa burutzen zuen.
 The staff (bastoia): Medikuntza ikerketak burutzen zituen.
 The hydra (hidra): Ikerketa zoologikoak eta antropologikoak burutzen zituen.
 The flame (garra): Komunikazioak kontrolatzen zituen.
 The looking glass (ispilua): Komunikazioak kontrolatzen zituen.
 The tempest (ekaitza): Esperimentu kimikoak burutzeko erabiltzen zen.
 The orchid (orkidea): Espazio-denbora hausturak ikertzen zituen.
 The lamp post (farola): Irlatik kanpo ezagutzen den estazio bakarra da berau topatzeko erabiltzen zena.

80. hamarkadan Hanso fundazioak ekimena amaitutzat eman zuen baina ez dago argi benetan zer gertatu zen ezta zein egoeratan geratu ziren uharteko instalazio eta ikerketak. Gaur egun, Octagon Global Recruiting proiektuarekin berriro martxan jarri zen.

 Beste formatuak 
Telesailaren arrakasta dela eta, beste formatu batzuetara zabaldu da.

 Idatziak 
Telesaileko unibertsoan oinarritutako hiru liburu idatzi dira arrakasta gutxirekin.
 Endangered Species - Cathy Hapka
 Secret Identity - Cathy Hapka
 Signs of Life - Frank Thompson
Hilero, telesailari buruzko albiste, erreportai eta elkarrizketak eskaintzen dituen aldizkari ofiziala argitaratzen da.
 Lost: the oficial magazine

 Jokoak 
2006an Xbox 360 eta Playstation 3 bideo-jokoetarako eta Windows PCren bidez ordenagailuetan jolasteko argitaratu zen lehen jokoa da. Protagonista Elliott Maslow argazkilaria da telesaileko istorioaren abioi berean bidaiatzen duena eta bere helburua uhartetik alde egitea da.
 Lost: the video game
Interneten modu interaktiboan telesailarekin erlazionatutako fikziozko istorio batzuetan parte hartzeko joko desberdinak sortu dira denboraldi desberdinen arteko tarteetan.
 The lost experience - Rachel Blake, Hanso fundazioan infiltratzen da beren jarduerak ikertzeko.
 Find815 - Sam Thomas, Oceanic-Air empresako pilotu ohiak, 815 hegaldiaren istripua ikertzen du.
 Octagon global recruiting / Dharma wants you - Dharma ekimenak mundu osoko jendea kontratatu nahi du bere jardueretan parte hartzeko.
 University of Lost - Telesailaren inguruko fikziozko unibertsitate birtual bat da.

 Bereziak 
 Missing pieces edo mobisode delakoak, denboraldiak osatzen dituzten sekuentzia motzak dira eta zuzenean telefono mugikorretara deskargatzeko egin dituzte. Denetara hamahiru izan ziren guztiak Jack Benderren eskutik zuzenduak 2007 eta 2008 artean.

 Erreferentziak 

 Kanpo estekak 
  abc.go.com/primetime/lost
  www.oceanic-air.com
  www.thehansofoundation.org
  www.find815.com
  www.ajiraairways.com
  www.lostuniversity.org
  www.lostpedia.com

Kategoria:Lost (telesaila)
Kategoria:Drama serie onenaren Urrezko Globo saridunak